Grosset

Grosset (Grosseto an italian) a l'é na sità dla Toscan-a dë 79.965 abitant Sorgiss: ISTAT - Bilansi demogràfich al 31/12/2008 ., capleugh ëd l'omònima provinsa.

 Stòria 
Antra 'l sécol cha fà IX e col ch'a fà XIII, sota la famija Aldobrandeschi, Grosset a l'é dventà n'amportanta crosiera ëd comunicassion an sla via Aurelia, ch'a gionzìa Roma a Pisa.
La sità a restava an sla riva dël mar (a l'é artrovasse a l'anterior dle tére mach pi tard, cand ël delta dl'Ombron a l'é stàit ampinì).
Dël 1336 Grosset a l'é finì sota l'autorità ëd Sien-a; a la dësconfita ëd Sien-a, dël 1554, a l'é passà sota la dominassion fiorentin-a.
Còsim I dij Médici a l'ha fàit fabriché da Baldassarre Lanci na neuva cinta esagonal, con un bastion an minca 'n canton e un murajon ëd fortificassion sircondà da 'n fossà ampinì d'eva gionzù a dij canaj, ëd fasson ëd podèj trasporté le mërcansìe e ij materiaj për barca.
Ant ël sécol ch'a fà XIX ij rampar a son ëstàit trasformà an spass-giada duverta al pùblich.

 Leu d'anteresse 
 Ël dòm ëd San Lorens
 La cesa ëd San Fransesch
 La cesa ëd San Pe
 Ël musé archeològich e d'art dla Marema

 Aministrassion 
Ël sìndich a l'é Emilio Bonifazi (dal 29/05/2006).

 Sità binele 
Grosset a l'é binelà con:
 20px Cottbus, Gërmania

 Anliure esterne 
 Sit istitussional

 Arferiment